ddrg/super_eurlex huggingface dataset:
2.

For så vidt angår ordningen i de afhængige eller associerede territorier udtalte Rådet og repræsentanterne for medlemsstaternes regeringer, forsamlet i Rådet, på samlingen den 3. juni 2003 i resolutionen om beskatning af indtægter fra opsparing i form af rentebetalinger, at »Det Forenede Kongerige og Nederlandene inden for deres forfatningsmæssige rammer vil gøre deres yderste for at sikre, at der indføres passende foranstaltninger for de relevante afhængige eller associerede territorier (Kanaløerne, Isle of Man og de afhængige eller associerede territorier i Caribien) i tilstrækkelig god tid til, at direktivets bestemmelser kan anvendes fra 1. januar 2005 i overensstemmelse med artikel 17 i direktiv 2003/…/EF, og at der senest den 1. januar 2005 indføres anvendelse af automatisk udveksling af oplysninger (eller indeholdelse af kildeskat i den i artikel 10 fastsatte overgangsperiode).« For så vidt angår Liechtensteins, Andorras, San Marínos og Monacos holdninger i henseende til udveksling af oplysninger på grundlag af OECD's parametre fra 2002 er Rådet ikke i stand til at give det ærede medlem yderligere oplysninger, idet Kommissionen fortsat fører forhandlinger med disse lande om spørgsmålet. Hvad angår Amerikas Forenede Stater erindrer Rådet det ærede medlem om, at Rådet på samlingen den 21. januar 2003 på grundlag af Kommissionens rapport, som blev forelagt Økofin-Rådet den 3. december 2002, fandt, at Amerikas Forenede Stater havde givet tilstrækkelige garantier med hensyn til anvendelsen af »tilsvarende foranstaltninger« som dem i direktivudkastet.
DA Den Europæiske Unions Tidende CE 70/217

(2004/C 70 E/234)

SKRIFTLIG FORESPØRGSEL E-3103/03

af Anna Karamanou (PSE) til Kommissionen

(20. oktober 2003)

Om: Børnesoldater i Den Demokratiske Republik Congo

Rekrutteringen af børnesoldater under den syv år lange krig i Den Demokratiske Republik Congo har fået tragiske følger, idet tusindvis af disse børn, herunder børn på under tolv år, udsættes for misbrug og omkommer.

Ifølge Amnesty Internationals rapport offentliggjort den 9. oktober 2003 i Bruxelles vedrørende Den Demokratiske Republik Congo og børnesoldater udgør tvangsrekruttering af børn, deres brutale uddannelse, brugen af disse børnesoldater til anstrengende og yderst farlige opgaver samt soldaters og deres officerers seksuelle udnyttelse af børnene almindelig praksis.

Hvilke foranstaltninger agter Kommissionen at træffe for at sikre respekten for menneskerettigheder, de internationale aftaler om beskyttelse af børnenes rettigheder og overholdelsen af Lusaka-våbenhvileaftalen fra 1999 samt forpligte overgangsregeringen i Den Demokratiske Republik Congo til at sætte en stopper for rekrutteringen af børnesoldater og træffe foranstaltninger med henblik på problemløs genintegration i samfundet af børn, der har måttet gøre så traumatiske erfaringer?

Svar afgivet på Kommissionens vegne af Poul Nielson

(18. november 2003)

Kommissionen er bekymret over fænomenet med rekrutteringen af børnesoldater under den syv år lange krig i Den Demokratiske Republik Congo og dens tragiske konsekvenser for børnene.

Dette er en af grundene til, at Kommissionen deltager i det regionale MDRP-program (Multi-Country Demobilization and Reintegration Programme), som Verdensbanken administrerer, med et bidrag på 20 mio. EUR. Formålet med programmet er at demobilisere og reintegrere de tidligere kombattanter i »Greater Great Lakes Region«, herunder i Den Demokratiske Republik Congo. Børnesoldaterne er omfattet af programmet. Der vil blive taget særlige forholdsregler for at sikre, at de integreres godt i samfundet.

Der er udarbejdet særlige MDRP-projekter for specielt at opfylde de tidligere børnesoldaters behov. Det forventes også, at det nationale demobiliserings- og reintegrationsprogram for Den Demokratiske Republik Congo specielt vil være koncentreret om børn.

Mere generelt fremmer Kommissionen overholdelsen af menneskerettigheder og de internationale aftaler om beskyttelse af børns rettigheder gennem sit igangværende projekt til støtte for retsvæsenet i Den Demokratiske Republik Congo til et beløb af 28 mio. EUR. Dette program er under hensyn til problemet med manglende straffesanktioner og manglende overholdelse af menneskerettigheder, især i den østlige del af landet, blevet ændret inden for rammerne af den nye congolesiske overgangsproces.
DA Den Europæiske Unions Tidende CE 70/69

(2004/C 70 E/072)

SKRIFTLIG FORESPØRGSEL P-1962/03

af Georges Berthu (NI) til Kommissionen

(5. juni 2003)

Om: Kommende regnskabsstandarder inden for forsikringssektoren

Igennem flere måneder har banker og forsikringsselskaber gjort opmærksom på risikoen ved en udbredt anvendelse af de kommende internationale regnskabsstandarder (IAS) inden for denne branche. Selvom finansieringsmetoden består i at fordele risiciene over tid, risikerer IAS 39-standarden således at give et misvisende billede af disse virksomheders reelle situation på datoen for regnskabsopgørelsen, da den fastholder markedsværdien som vurderingsbasis for aktiverne og passiverne.

I min skriftlige forespørgsel P-2507/02 (1) henledte jeg Kommissionens opmærksomhed på risikoen ved denne metode. I et udførligt svar af 15. oktober oplyste kommissionsmedlem Bolkestein, at Kommissionen på dette punkt afventede nye forslag fra IASB (International Accounting Standards Board), og at »en mindre grad af forsigtighed i forbindelse med regnskaberne« efter hans mening under alle omstændigheder »ikke bør resultere i mindre forsigtighed i tilsynsreglerne for de pågældende enheder«.

Vi er lige blevet informeret om, at det forslag om ændring af IAS 39-standarden, som var forelagt IASB, angiveligt er blevet afvist. Hvad har Kommissionen til hensigt at foretage sig for at afværge de stadig mere foruroligende risici?

Svar afgivet på Kommissionens vegne af Frederik Bolkestein

(2. juli 2003)

Arbejdet med revisionen af IAS 39-standarden (den internationale regnskabsstandard) pågår stadig. Der har fundet bilaterale møder sted mellem IASB (International Accounting Standard Board) og den europæiske bankindustri om reglerne for denne standards anvendelse på transaktioner vedrørende dækning af rente- og valutakursrisici. Denne dialog er godt i gang. Kommissionen har en positiv holdning til, at forsikringsbranchen hurtigt giver sin tilslutning hertil. Det bør ligeledes nævnes, at IASB i juli 2003 fremlægger sit foreløbige udkast til en forsikringsstandard til offentlig høring. Denne standard tager sigte på at lette forsikringsvirksomhedernes overgang til IAS inden den 1. januar 2005 ved at indrømme dem en række undtagelser.

(1) EUT C 222 E af 18.9.2003, s. 9.
2.

For at give en ny impuls til processen med national forsoning og overgang til demokrati i Burma/Myanmar opfordrede Rådet myndighederne til at indlede en egentlig og meningsfyldt politisk dialog med NLD og andre politiske grupper. Rådet gentog sin opfordring til Burma om at holde løftet om at løslade alle politiske fanger og udtrykte dyb bekymring over den registrerede stigning i politisk motiverede fængslinger.
DA Den Europæiske Unions Tidende CE 70/182

(2004/C 70 E/191)

SKRIFTLIG FORESPØRGSEL P-2976/03

af Heinz Kindermann (PSE) til Kommissionen

(6. oktober 2003)

Om: Eksportrestitutioner til ægalbumin — tidligere forespørgsel P-2696/03

I skriftlig forespørgsel P-2696/03 (1) blev der stillet to spørgsmål vedrørende eksportrestitutioner til ægalbumin. I sit svar behandlede Kommissionen imidlertid kun det første spørgsmål og ikke det andet, der udgjorde den vigtigste del af forespørgslen.

Ud over den beskrivelse af virkningerne af de vedtagne foranstaltninger, som er indeholdt i svaret, ønskes derfor følgende spørgsmål besvaret:

— Vil Kommissionen foretage en omtarifering af ægalbumin inden for kategorien landbrugsvarer med henblik på at sidestille ægalbumin med andre ægprodukter som æg med skal, æggeblomme og hele æg uden skal (KN-kode 0408 …)?

— I Bekræftende fald hvornår, i benægtende fald hvorfor ikke?

svar afgivet på Kommissionens vegne af Franz Fischler

(12. november 2003)

Ifølge Kommissionen vil det ikke være muligt for Fællesskabet ensidigt at ændre toldtariffen for ægalbumin fra KN-kode 3502 til KN-kode 0408, da den nuværende tarifering er baseret på konventionen om det harmoniserede system.

Som en mulighed vil det kunne overvejes at lade ægalbumin omfatte af den fælles markedsordning for æg, men på grund af sine forpligtelser over for Verdenshandelsorganisationen (WTO), for så vidt angår æg, kan Fællesskabet ikke yde nogen restitutioner, da positionen 3502 for ægalbumin ikke er omfattet af bilaget til EF-WTO-forpligtelserne for eksportsubsidier til denne produktgruppe.

(1) Se side 129.
DA Den Europæiske Unions Tidende CE 70/62

(2004/C 70 E/064)

SKRIFTLIG FORESPØRGSEL E-1755/03

af Caroline Jackson (PPE-DE) til Kommissionen

(27. maj 2003)

Om: Beskatning af det europæiske pensionsbidrag

En britisk statsborger, en rådgivende ortopædisk kirurg, har tegnet en privat pension via lægerådet i Tyskland, som i øjeblikket tilbyder en garanteret minimumspension. Han bidrager derfor ikke til en pensionsordning i Det Forenede Kongerige.

Han må nu konstatere, at det forventes, at han betaler skat til de britiske myndigheder af sit tyske pensionsbidrag.

Er dette i overensstemmelse med EU-lovgivningen? Hvad mener Kommissionen om muligheden for at skabe et fleksibelt pensionsmarked inden for EU, hvis de nationale myndigheder kan optræde på denne måde?

Svar afgivet på Kommissionens vegne af Frederik Bolkestein

(17. juli 2003)

Betingelserne for skattefradrag for frivillige pensionsbidrag fastlægges af den enkelte medlemsstat i henhold til dennes respektive skatte- og pensionspolitik. Selv om sådanne anliggender hører under medlemsstaternes kompetence, skal medlemsstaterne udøve deres kompetence i henhold til EU-lovgivningen. Betingelserne for skattefradrag må således ikke hæmme personers frie bevægelighed eller fri udveksling af tjenesteydelser, især ikke ved diskriminering på grund af nationalitet.

Kommissionen har sine alvorlige tvivl om, hvorvidt der er overensstemmelse mellem EF-traktaten og Det Forenede Kongeriges regler, for så vidt som disse begrænser skattefradragene for bidrag til nationale erhvervstilknyttede pensionsordninger. Kommissionen vil træffe passende foranstaltninger til opfølgning af sin meddelelse om afskaffelse af skattemæssige hindringer for grænseoverskridende ydelse af arbejds-markedsorienteret pension (1). Der er allerede indledt overtrædelsesprocedurer mod andre medlemsstater (2). Desuden har Kommissionen taget kontakt med den pågældende kirurg for at vurdere sagens nærmere omstændigheder.

(1) EFT C 165 af 8.6.2001.

(2) Jf. pressemeddelelse IP/03/179.
4.

Har Kommissionen distribueret nogen form for reklame for euro'en til enten Det Forenede Kongerige, Sverige eller Danmark i løbet af de sidste 24 måneder? Har Kommissionen planer om at gøre det?
DA Den Europæiske Unions Tidende CE 70/147

(2004/C 70 E/151)

SKRIFTLIG FORESPØRGSEL P-2844/03

af Isabelle Caullery (UEN) til Kommissionen

(18. september 2003)

Om: Støtte til lavprisflyselskaber

Kan Kommissionen gøre rede for sin holdning til de forskellige støtteordninger til fordel for lavprisflyselskaber (rabatter, godtgørelser og andre former for støtte) samt orientere om, hvor langt den er nået i sin undersøgelse af forvaltningen af Charleroi lufthavn?

Svar afgivet på Kommissionens vegne af Loyola de Palacio

(15. oktober 2003)

Sigtet med den undersøgelse, Kommissionen iværksatte den 11. december 2002, er at få fastslået, om de fordele, regionen Walloniet og det selskab, der varetager forvaltningen af lufthavnen (BSCA), har ydet Ryanair ved dette selskabs etablering i Charleroi i april 2001, (rabat på landingsafgifterne, afholdelse af visse udgifter i forbindelse med Ryanairs personale, dækning af udgifter til markedsføring, finansielle incitamenter, hver gang en ny luftfartsforbindelse tages i brug, m.v.), kan betragtes som statsstøtte, og i bekræftende fald, om disse fordele er forenelige med det fælles marked.

De mange indlæg, der er modtaget fra de involverede parter (i alt godt en halv snes, hovedsagelig fra luftfartsselskaber og private lufthavnsmyndigheder), Ryanair og de belgiske myndigheder, er nu ved at blive nærmere undersøgt i Kommissionen.
DA Den Europæiske Unions Tidende CE 70/162

(2004/C 70 E/170)

SKRIFTLIG FORESPØRGSEL E-2906/03

af Gerhard Schmid (PSE) til Kommissionen

(1. oktober 2003)

Om: Gennemførelse af Europa-Parlamentets og Rådets direktiv 2001/97/EF om ændring af Rådets direktiv 91/308/EØF om forebyggende foranstaltninger mod anvendelse af det finansielle system til hvidvaskning af penge

Den 4. december 2001 trådte Europa-Parlamentets og Rådets direktiv 2001/97/EF (1) om ændring af Rådets direktiv 91/308/EØF (2) om forebyggende foranstaltninger mod anvendelse af det finansielle system til hvidvaskning af penge i kraft. Fristen for medlemsstaternes gennemførelse heraf var fastsat til 15. juni 2003.

Så vidt jeg ved, er direktivet endnu ikke gennemført i Det Forenede Kongerige.

Jeg spørger derfor Kommissionen om følgende:

1. Med hvilken begrundelse har Det Forenede Kongerige endnu ikke gennemført direktivet?

2. Hvilke andre medlemsstater har endnu ikke gennemført direktivet?

3. Hvilke fremtidige medlemsstater har endnu ikke gennemført direktivet?

4. Hvad agter Kommissionen at foretage sig i disse tilfælde — især med hensyn til Det Forenede Kongerige?

Svar afgivet på vegne af Kommissionen af Frederik Bolkestein

(12. november 2003)

Med hensyn til det første spørgsmål kan Kommissionen oplyse, at der den 16. juli 2003 blev sendt en åbningsskrivelse til Det Forenede Kongerige om dennes manglende gennemførelse af bestemmelserne i direktiv 2001/97/EF (»direktivet«) pr. 15. juni 2003, som var fristen for gennemførelsen heraf i henhold til direktivets artikel 3. Kommissionen har endnu ikke modtaget et svar på åbningsskrivelsen.

Med hensyn til det andet spørgsmål kan Kommissionen oplyse, at Belgien, Grækenland, Frankrig, Italien, Luxembourg og Portugal (foruden Det Forenede Kongerige) ikke har meddelt Kommissionen om foranstaltninger til gennemførelse af direktivet og — så vidt Kommissionen ved — endnu ikke har omsat direktivet i national ret. Østrig har givet Kommissionen meddelelse om foranstaltninger til delvis gennemførelse af direktivet.

Med hensyn til det tredje spørgsmål skal det bemærkes, at de tiltrædende lande skal have gennemført direktivet senest på tiltrædelsesdatoen.

Med hensyn til det fjerde spørgsmål kan Kommissionen forsikre det ærede medlem om, at hvis Det Forenede Kongerige eller enhver anden medlemsstat fortsat skulle udsætte gennemførelsen af direktivet i national ret, vil Kommissionen anvende de indledte overtrædelsesprocedurer. Når dette er sagt, vil Kommissionen dog tage højde for alle oplysninger, der i mellemtiden fremsendes af medlemsstater, der mangler at omsætte direktivet.

(1) EFT L 344 af 28.12.2001, s. 76.

(2) EFT L 166 af 28.6.1991, s. 77.
DA Den Europæiske Unions Tidende CE 70/263

(2004/C 70 E/284)

SKRIFTLIG FORESPØRGSEL P-3400/03

af Niels Busk (ELDR) til Kommissionen

(11. november 2003)

Om: Fortolkning af forordning (EF) nr. 1774/2002

Mener Kommissionen at formuleringen af artikel 5, stk. 2, litra g), i forordning (EF) nr. 1774/2002 (1) åbner for anvendelse af andre hygiejniseringsmetoder end varmebehandling?

Er Kommissionen bekendt med andre hygiejniseringsmetoder, og hvornår kan disse metoder forventes godkendt?

Svar afgivet på Kommissionens vegne af David Byrne

(3. december 2003)

Det er i artikel 5, stk. 2, litra g), i Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum, fastsat, at animalske biprodukter, der er kategori 2-materiale, kan bortskaffes på en anden måde eller anvendes på en anden måde i overensstemmelse med regler, der er fastsat efter udvalgsproceduren, efter høring af den relevante videnskabelige komité. Disse fremgangsmåder kan enten supplere eller erstatte dem, der er omhandlet i litra a)-f) i samme artikel 5, stk. 2.

Derfor kan andre metoder end varmebehandling tillades, forudsat at de har været underkastet en videnskabelig risikovurdering, og at de på grundlag af denne vurdering er fundet risikofrie for dyre- og folkesundheden og miljøet.

Kommissionen har modtaget en række ansøgninger om godkendelse af sådanne metoder, som blev sendt til Den Videnskabelige Styringskomité med henblik på udtalelse. Styringskomitéen har afgivet flere udtalelser, som danner grundlag for Kommissionens drøftelser med medlemsstaterne og interessenter om betingelserne for godkendelse af visse metoder. Der forventes udstedt godkendelser i den nærmeste fremtid.

(1) EFT L 273 af 10.10.2002, s. 1.
DA Den Europæiske Unions Tidende CE 70/90

(2004/C 70 E/092)

SKRIFTLIG FORESPØRGSEL E-2362/03

af Stavros Xarchakos (PPE-DE) til Rådet

(17. juli 2003)

Om: Undersøgelser, der skal foretages af et tyrkisk skib inden for græsk territorialfarvand i Det Ægæiske Hav

Ifølge oplysninger i den græske presse (8. juli 2003) skal det tyrkiske havundersøgelsesskib »Piri Reis« den 4.-19. juli foretage undersøgelser i Det Ægæiske Hav, herunder også inden for græsk territorialfarvand. Ifølge samme oplysninger har den græske marine opfanget meldinger fra kystradiosenderen i Izmir vedrørende skibets oceanografiske undersøgelser. I henhold til undersøgelsesprogrammet for »Piri Reis« (der tilhører Izmir Universitet) skal det foretage undersøgelser i en afstand af 5 mil fra klippeøen Kalogeri i Cykladerne samt på 25 andre steder inden for græsk territorialfarvand.

I den forbindelse må der mindes om, at Tyrkiet (et EU-kandidatland) gentagne gange tidligere har sendt det pågældende skib til Det Ægæiske Hav for at foretage undersøgelser inden for græsk og hermed EU-territorialfarvand, hvilket belaster de græsk-tyrkiske forbindelser stærkt.

Har Rådet kendskab til de tyrkiske myndigheders intentioner? Har Izmir Universitet, som skibet tilhører, fået støtte over nogen fællesskabsinitiativer (direkte eller indirekte, lån eller andre EU-midler)? Hvilke foranstaltninger kan Rådet træffe for at få Tyrkiet til at afholde sig fra undersøgelser inden for en EU-medlemsstats territorialfarvand?

Svar

(8. december 2003)

1. Rådet har fået oplyst, at et tyrkisk havforskningsfartøj har foretaget aktiviteter i Ægæerhavet, men har ingen nærmere oplysninger om det konkrete omfang af disse aktiviteter eller om de tyrkiske myndigheders hensigter i denne forbindelse. Rådet har ikke kendskab til, at Fællesskabet skulle yde støtte til den organisation, der ejer fartøjet.

2. Tyrkiet skal som kandidatland — i henhold til princippet om fredelig bilæggelse af konflikter i overensstemmelse med FN-pagten — gøre sit yderste for at løse eventuelle grænsekonflikter og andre problemer i forbindelse hermed, som anført i punkt 4 i konklusionerne fra Det Europæiske Råds møde den 10.-11. december 1999 i Helsingfors. Dette afspejles i en specifik prioritet i Tyrkiets reviderede tiltrædelsespartnerskab.

3. Siden marts 2002 har der fundet sonderende kontakter sted på højt embedsmandsplan mellem udenrigsministerierne i Grækenland og Tyrkiet. Grækenland og Tyrkiet har også iværksat forskellige former for tillidsskabende foranstaltninger på dette område. Rådet følger nøje de fremskridt, der her gøres. I overensstemmelse med Helsingfors-konklusionerne vil Det Europæiske Råd inden udgangen af 2004 på ny skulle gennemgå situationen, herunder dens indvirkning på tiltrædelsesprocessen.
DA Den Europæiske Unions Tidende CE 70/265

(2004/C 70 E/288)

SKRIFTLIG FORESPØRGSEL E-3514/03

af Giovanni Pittella (PSE) til Kommissionen

(25. november 2003)

Om: Kursus finansieret med strukturfondsstøtte

Den 11. november 2002 startede et nyt kursus ved Instituto nazionale di formazione per le imprese culturali i Napoli, »Content Specialist & Designer-Specont«, inden for rammerne af PON Asse III misura 6/D-Codice progetto 5387. Kurset finansieres af Den Europæiske Kulturfond.

Kursisterne, der er udvalgt på grundlag af en udvælgelsesprocedure, har endnu ikke modtaget det stipendium, de er blevet stillet i udsigt (EUR 10 389,14), fordi kursuslederen — en vis hr. Palladino — af ministeriet med ansvar for undervisning, universiteter og videnskabelig forskning skønnes upålidelig på grund af hans fortid. Den 30. april 2003 (dvs. 20 dage inden kursets afslutning) besluttede ministeriet faktisk at indstille samfinansieringen og opgive uddannelsesprojektet.

Mener Kommissionen ikke på grundlag af ovennævnte, at det vil være forkert at fratage de nitten udvalgte kvindelige studerende retten til at modtage det omtalte stipendium og deres kursusbevis, uanset hr. Palladinos omdømme?

Bør man ikke ifølge Kommissionen og i overensstemmelse med gældende normer tilgodese de nitten arbejdsløse kursister, der efter en behørig udvælgelse benyttede sig af muligheden for at uddanne sig med strukturfondsstøtte?

Svar afgivet på Kommissionens vegne af Anna Diamantopoulou

(16. december 2003)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
DA Den Europæiske Unions Tidende CE 70/236

(2004/C 70 E/253)

SKRIFTLIG FORESPØRGSEL E-3205/03

af Giles Chichester (PPE-DE) til Kommissionen

(30. oktober 2003)

Om: Formel klage over finansiering af Broadband4Devon-projektet med mål 2-midler

Har Kommissionen modtaget den formelle klage fra Colin Coleman fra Devon over finansiering af Broadband4Devon-projektet med mål 2-midler som foreslået af amtsrådet i Devon County?

Hvad foretager Kommissionen sig i denne sag? Hvornår kan min vælger forvente et svar?

Svar afgivet på Kommissionens vegne af Michel Barnier

(10. december 2003)

Kommissionen har i årets løb modtaget 7 breve fra Colin Coleman (dateret den 4. juli 2003, den 8. august 2003, den 12. september 2003, den 17. september 2003, den 6. oktober 2003, den 30. oktober 2003 og den 7. november 2003) vedrørende forslaget fra amtsrådet i Devon County om finansiering af »Broadband4Devon Project« ved hjælp af mål 2-midler. Han fik svar på sine henvendelser ved skrivelse af 10. november 2003.

Det følger af nærhedsprincippet at ansvaret for den løbende forvaltning af programmer hvortil der ydes midler via strukturfondene, overgår til myndighederne i medlemsstaterne og regionerne når der er opnået enighed med Kommissionen om programmernes strategiske målsætninger. I henhold til artikel 38 i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (1) er det den forvaltende myndighed som er ansvarlig for at programmernes forvaltning og gennemførelse er effektiv og korrekt, og at de er i overensstemmelse med Fællesskabernes politik. Den bedømmelsesprocedure der anvendes ved vurderingen af om et projekt skal finansieres under programmet, er blevet vedtaget af programovervågningsudvalget, jf. artikel 35 i nævnte forordning og nærhedsprincippet.

Sigtet med disse bestemmelser er at sikre en ensartet behandling af alle der søger om støtte under programmet, og at sørge for at projekter der udvælges, opfylder Fællesskabets lovgivning, og herunder lovgivningen vedrørende statsstøtte og offentlige indkøb.

Kommissionen har ikke ud fra de foreliggende oplysninger nogen grund til at formode at Fællesskabets lovgivning er blevet overtrådt i forbindelse med godkendelsen af Broadband4Devon-projektet.

(1) EFT L 161 af 26.6.1999.